แบงก์โน้ตส์
เจอดี
18 ส.ค. 2554

เจอดี
โดย..ทีมข่าวการเงิน
ฮือฮากันทั้งวงการนายธนาคาร เมื่อ “เรืองศักดิ์ เจริญผล” และ พ.ท.พญ.กมลพรรณ ชีวพันธ์ศรี ร่วมกันเป็นโจทก์ยื่นฟ้อง กรณ์ จาติกวณิช รมว.คลัง กระทรวงการคลัง ธาริษา วัฒนเกส อดีตผู้ว่าการธนาคารแห่งประเทศไทย (ธปท.) ประสาร ไตรรัตน์วรกุล ผู้ว่าการ ธปท. และ ธปท. เป็นจำเลยที่ 1–5 ตามลำดับ
ในความผิดฐานปฏิบัติหรือละเว้นการปฏิบัติหน้าที่โดยมิชอบ...
ประชาชนคนไทย 2 คน ฟ้องต่อศาลอาญารัชดาฯ ว่า เมื่อวันที่ 14 ก.ค. 2553 จำเลยได้ร่วมกันลงมติโดยผิดกฎหมาย เห็นชอบให้ขึ้นอัตราดอกเบี้ยนโยบาย โดยมิได้ให้ประชาชนผู้ได้รับผลกระทบมีส่วนร่วม ไม่ศึกษาวิเคราะห์ให้รอบคอบ ไม่ควบคุมการไหลเข้าไหลออกของเงินทุนที่เข้ามาเก็งกำไร ไม่กระจายรายได้อย่างเป็นธรรม สร้างความเสียหายต่อประชาชนในวงกว้าง 
แต่จำเลยกลับเอื้อประโยชน์ให้ธนาคารพาณิชย์ขึ้นดอกเบี้ย ทำให้ธนาคาร 12 แห่ง มีรายได้เพิ่มขึ้น 8.4 หมื่นล้านบาท แต่ผู้ส่งออกสูญเสียรายได้รวม 3 แสนล้านบาท 
จึงขอให้ศาลออกหมายเรียกจำเลยมาแก้ต่างคดีและพิพากษาลงโทษ...เจอดีเข้าให้แล่ว